钦定古今图书集成/明伦汇编/氏族典/第140卷 > 《廖用贤尚友录》 > 元树
## 钦定古今图书集成/明伦汇编/氏族典/第140卷 > 《廖用贤尚友录》 > 元树

按《梁书元树传》：“树字君立，魏之近属也。祖献文帝。父
僖，咸阳王。树仕魏为宗正卿。属尔朱荣乱，以天监八
年归国，封为邺王，邑二千户，拜散骑常侍。普通六年，
应接元法僧还朝，迁使持节、督郢司霍三州诸军事、
云麾将军、郢州刺史，增封并前为三千户。讨南蛮贼，
平之，加散骑常侍、安西将军，又增邑五百户。中大通”
二年，征侍中、镇右将军。四年，为使持节、镇北将军、都
督北讨诸军事，攻魏谯城，拔之。会魏将独孤如愿来
援，遂围树。城陷被执，发愤卒于魏，时年四十八。